CELEX: 62018TN0138
Language: hr
Date: 2018-02-28 00:00:00
Title: Predmet T-138/18: Tužba podnesena 28. veljače 2018. – De Esteban Alonso protiv Komisije

4.6.2018   
            
            
               HR
            
            
               Službeni list Europske unije
            
            
               C 190/30
            
         Tužba podnesena 28. veljače 2018. – De Esteban Alonso protiv Komisije
   (Predmet T-138/18)
   (2018/C 190/53)
   Jezik postupka: francuski
   
      Stranke
   
   
      Tužitelj: Fernando De Esteban Alonso (Saint-Martin-de-Seignanx, Francuska) (zastupnik: C. Huglo, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               naloži OLAF-u da dostavi potpunu i cjelovitu obavijest od 19. ožujka 2003., koja je dostavljena u predmetu Franchet i Byk/Komisija (T-48/05) Općem sudu Europske unije;
            
         
               —
            
            
               naloži Europskoj komisiji plaćanje iznosa od 1 102 291,68 eura (milijunstodvijetisućedvjestodevedesetijedan euro i šezdesetiosam centi) na osnovi naknade pretrpjele štete, koji će se iznos naknadno točno odrediti, i to:
               
                           —
                        
                        
                           na osnovi neimovinske štete, koju je pretrpio zbog toga što nije nikada saslušan u odnosu na činjenice na temelju kojih je poduzet progon protiv njega, iznos od 60 000 eura;
                        
                     
                           —
                        
                        
                           na osnovi štete koju je pretrpio zbog nezakonitog, neopravdanog i neproporcionalnog postupanja Europske komisije koja je pokretala postupke bez osnova i materijalnih dokaza:
                           
                                       —
                                    
                                    
                                       iznos od 39 293,38 eura na osnovi imovinske štete koja se odnosi na odvjetničke troškove;
                                    
                                 
                                       —
                                    
                                    
                                       iznos od 872,74 eura na osnovi imovinske štete koja se odnosi na putne troškove;
                                    
                                 
                                       —
                                    
                                    
                                       iznos od 500 000 eura na osnovi neimovinske štete koja se odnosi na nespornu povredu njegove ugleda i časti;
                                    
                                 
                                       —
                                    
                                    
                                       iznos od 500 000 eura na osnovi popravljanja fizičke i duševne štete nastale pogoršanjem njegova zdravstvenog stanja;
                                    
                                 
                                       —
                                    
                                    
                                       iznos od 2 125,56 eura na osnovi popravljanja imovinske štete koja se odnosi na dijagnostičke i liječničke troškove.
                                    
                                 
                     
         
               —
            
            
               naloži Europskoj komisiji plaćanje iznosa od 3 000 eura na osnovi ostalih troškova koji koji se ne naknađuju kao i svih drugih troškova koje će se iznos naknadno točno odrediti.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe jedan tužbeni razlog, koji se temelji na nezakonitosti postupanja Europske komisije i teškim povredama koje je ona počinila time što nije poštovala, kao prvo, načelo dobre uprave, kao drugo, dužnost brižnog postupanja i, kao treće, načelo prava obrane, kršeći članke 41. i 48. Povelje o temeljnim pravima.